Westy Kjensli

Westy Kjensli (1906–1993) var en norsk småbruker og politiker (Ap). Han var var ordfører i Nesodden kommune mellom 1955 og 1964.

Kjensli var utdannet agronom, og han hadde sittet i kommunestyret siden 1933, avbrutt av krigen, og han var varaordfører da forgjengeren, Karlot Langfjeld døde i 1955. Langfjeld var den første valgte ordfører etter krigen, og hadde sikret Arbeiderpartiet god støtte i gjenoppbyggingen av kommunen.

Kjensli var i likhet med sin forgjenger, og flere av sine etterfølgere, kjent fra hjemmefronten på NesoddenNesoddens historie, bind 3, side 153. 

Blant sakene Kjensli engasjerte seg i, var å fortsette Langfjelds arbeid med å legge eiendommer egnet for boligbygging under kommunens hender. Skogområdet mellom Skoklefall og Tangen var blitt kjøpt opp, og tilbudt Nesodden Boligbyggelag for utbygging, og Kjensli fikk båndlagt flere byggetomter. Dessuten bidro han til å skaffe kommunal eiermajoritet i NesoddbåteneNesoddens historie, bind 3, side 249. 

 Referanser 




Kategori:Ap-ordførere i Akershus
Kategori:Ordførere i Nesodden